ΓΡΑΠΤΗ ΕΡΩΤΗΣΗ E-0833/01

υποβολή: Christopher Huhne (ELDR) προς την Επιτροπή

(20 Μαρτίου 2001)

Θέμα: Πρότυπα ασφαλείας για επιβατηγά πλοία

1. Είναι ικανοποιημένη η Επιτροπή από την παρούσα κατάσταση σε ότι αφορά την εκτέλεση και εφαρμογή στα κράτη μέλη, και ιδιαίτερα στην Ελλάδα, τωνφισταμένων νομοθετικών απαιτήσεων σχετικά με τα πρότυπα ασφαλείας για επιβατηγά πλοία;

2. Τι μέτρα σκοπεύει να πάρει η Επιτροπή για να διασφαλίσει ότι η επικείμενη πρότασή της για την ασφάλεια των επιβατών στις θαλάσσιες μεταφορές θα εκτελεσθεί και θα εφαρμοσθεί γρήγορα και αποτελεσματικά;

Απάντηση της κας de Palacio Εξ ονόματος της Επιτροπής

(31 Μαΐου 2001)

Κατά την τελευταία δεκαετία, η Κοινότητα ενέκρινε σειρά σημαντικών μέτρων σχετικά με την ασφάλεια των επιβατηγών πλοίων και των επιβατών τους. Ειδικότερα ισχύουν επί του παρόντος τα εξής μέτρα, τα οποία καθιερώνουν επιχειρησιακά και τεχνικά πρότυπα για roll on, roll off (ro-ro) οχηματαγωγά καιψηλής ταχύτητας σκάφη που αναπτύσσουν δραστηριότητες στην Κοινότητα: κανονισμός του Συμβουλίου (ΕΚ) 3051/95 της 8ης Δεκεμβρίου 1995 για τη διαχείριση της ασφάλειας των επιβατηγών οχηματαγωγών πλοίων roll on/ roll off (ro-ro)(1), η οδηγία του Συμβουλίου 1998/18/ΕΚ της 17ης Μαρτίου 1998 για τους κανόνες και τα πρότυπα ασφαλείας για τα επιβατηγά πλοία(2), η οδηγία του Συμβουλίου 1998/41/ΕΚ της 18ης Ιουνίου 1998, σχετικά με την καταγραφή των ατόμων που ταξιδεύουν με επιβατηγά πλοία που εκτελούν δρομολόγια προς ή από λιμένες των κρατών μελών της Κοινότητας(3) και η οδηγία του Συμβουλίου 1999/35/ΕΚ της 29ης Απριλίου 1999 για την ασφαλή εκτέλεση τακτικών δρομολογίων από οχηματαγωγά ro-ro και ταχύπλοα επιβατηγά σκάφη(4).

Όσον αφορά την εφαρμογή των ως άνω νομοθετικών κειμένων, η Επιτροπή πρέπει να αναγνωρίσει ότι εξακολουθούν ναφίστανται ορισμένα προβλήματα. Ως εκ τούτου η Επιτροπή προσέφυγε δικαστικά κατά ορισμένων κρατών μελών για περιπτώσεις μη κοινοποίησης των εθνικών μέσων μεταφοράς και μη συμμόρφωσης προς τις κοινοτικές απαιτήσεις που αναφέρονται στα ως άνω κείμενα. Δεδομένου ότι το Αξιότιμο Μέλος του Κοινοβουλίου εξέφρασε ιδιαίτερη ανησυχία σχετικά με την Ελλάδα η Επιτροπή μπορεί να επιβεβαιώσει ότι, εξαιρουμένης της οδηγίας 1999/35/ΕΚ, η προθεσμία για την μεταφορά της οποίας εκπνέει την 1η Δεκεμβρίου 2000, ταπόλοιπα των ως άνω νομοθετικών κειμένων έχουν πλήρως μεταφερθεί εκ μέρους της Ελλάδας.

Όντως σύμφωνα με το πρόγραμμα εργασίας του τρέχοντος έτους, η Επιτροπή θαποβάλλει περί τα τέλη του 2001 νέα πρόταση για αυστηρότερα πρότυπα ασφαλείας στον τομέα των οχηματαγωγών πλοίων. Η Επιτροπή θα επιδιώξει την στενή συνεργασία με την προεδρία του Συμβουλίου προκειμένου στην πρόταση αυτή να αποδοθεί η δέουσα προτεραιότητα.

Η Επιτροπή επιθυμεί επίσης να τονίσει ότι η πρόσφατη πρότασή της σχετικά με την ίδρυση οργανισμού για την ασφάλεια της ναυσιπλοΐας(5), αφορά τα θέματα αυτά, δεδομένου ότι ο εν λόγω οργανισμός μεταξύ άλλων θα έχει ως καθήκον να επικουρεί την Επιτροπή κατά τον έλεγχο της εφαρμογής της νομοθεσίας περί της ασφάλειας ναυσιπλοΐας στα κράτη μέλη. Με τη συγκρότηση του οργανισμού αυτού, θα καταστεί δυνατή η στενότερη παρακολούθηση της εφαρμογής τωνφισταμένων και των μελλοντικών διατάξεων για την ασφάλεια των επιβατηγών πλοίων.

(1) ΕΕ L 320 της 30.12.1995.

(2) ΕΕ L 144 της 15.5.1998.

(3) ΕΕ L 188 της 2.7.1998.

(4) ΕΕ L 138 της 1.6.1999.

(5) COM(2000)802 τελικό.